Teorija vjerovatnoće

1. Tri mašine proizvode jednu vrstu proizvoda. Mašina „A“ proizvodi 84% ispravnih proizvoda, mašina „B“ 91%, a mašina „C“ 89%. Od ukupne proizvodnje mašina „A“ proizvodi 23%, „B“ 44%, a „C“ 33%. Izračunati vjerovatnoću da je slučajno izabrani proizvod, za koji je ustanovljeno da je neispravan, sa mašine „C“.

a) Lice  A i lice B pakuju u kutije dijelove nekog proizvoda. Lice A je upakovalo 60 proizvoda, a lice B 40. Poznato je da lice A u pakovanju napravi grešku tako što je od 100 paketa jedan nekomletan, a kod lica B od 100 paketa budu dva nekompletna. Proizvodi se šalju u trgovinu.
b) kolika je vjerovatnoća da će kupac jednog proizvoda dobiti nekompletan proizvod,

c) ako je kupljeni proizvod nekompletan, koje je lice vjerovatniji krivac?
2. U lutrijskom bubnju je 39 kuglica numerisanih brojevima od 1 do 39. Slučajno se izvlači 7 brojeva, pomoću sedam kuglica. Kolika je vjerovatnoća dobitka od 7 pogodaka za nekog ko je prognozirao samo jednu kombinaciju brojeva od 1 do 39?

3. Iz kutije u kojoj se nalazi 6 crnih i 3 crvene kuglice, slučajno izvlačimo kuglice dok sve ne izvučemo. Izračunati vjerovatnoću da sve crne kuglice izvučemo jednu iza druge.
4. Na policu slučajno razmještamo 4 različite statističke knjige, 6 različitih matematičkih knjiga i 2 različite medicinske knjige. Odrediti vjerovatnoću da na polici 

a) knjige iste struke budu zajedno

b) samo statističke knjige budu zajedno

5. Kocka, koja je numerisana brojevima od 1 do 6, se baca 5 puta. Da bi igrač „A“ pobjedio neophodno je da se bar jednom pojavi šestica. Kolika je vjerovatnoća da se to i ostvari?

6. Izračunati vjerovatnoću da bacanjem kocke dobijemo paran broj tek u četvrtom bacanju?

7. Bacaju se istovremeno 4 kocke. Kolika je vjerovatnoća:

a) da će pasti sve cifre različite

b) da će pasti četvorocifreni brojevi veći od 2000, a manji od 5000?

8. Deset kartica je numerisano brojevima od 1 do 10 i promiješano u kutiji. Izvlače se odjednom dvije kartice. Naći vjerovatnoću događaja A – „zbir brojeva na izvučenim karticama jednak je 10“.

9. Student izlazi na ispit i naučio je 23 od 30 mogućih pitanja. Na ispitu je tih 30 pitanja raspoređeno u 15 kartica (po dva pitanja na svakoj). Ako znamo da student može položiti ispit samo u sljedećim uslovima: ako zna oba pitanja sa prve kartice ili zna samo jedno od ponuđena dva pitanja sa prve kartice i prvo sa zamjenske kartice, postavlja se pitanje – da li je vjerovatnije da taj student položi ispit ili ne?

10. U kutiji je 50 kuglica koje su numerisane brojevima od 1 do 50. Kolika je vjerovatnoća da prilikom izvlačenja jedne kuglice dobijemo broj koji nije dijeljiv ni sa 2 ni sa 3?

11. Ustanovljeno je da 70% studenata položi Statistiku u grupi A, 80% u grupi B. Kolika je vjerovatnoća da ćemo, birajući po jednog studenta iz svake grupe, izabrati takav par da je bar jedan student položio Statistiku?
12. Novčić se baca sve dok prvi put ne padne grb. Naći vjerovatnoću da će novčić biti bačen manje od 4 puta?

